ཕྲུ་གུ་ལྐུགས་པ།
གནའ་སྔ་མོ་མ་རྒན་ཞིག་ལ་བུ་ལྐུགས་པ་ཞིག་ཡོད་པ་དེ་ལོ་ན་དར་ལ་
བབ་པ་དང་། ལུང་པ་དེའི་ཕུ་དེར་རྒྱལ་པོ་ཞིག་ལ་ཡིད་དུ་འོང་བའི་སྲས་མོ་ཞིག་
ཀྱང་ཡོད་པ་རེད། བུ་ལྐུགས་པ་དེ་རྒྱལ་པོའི་སྲས་མོར་སེམས་པ་ཤོར་ཐག་ཆོད་
ནས་རྟག་པར་རྒྱལ་པོའི་སྐུ་འགྲམ་དུ་འགྲོ་བ་དང་རྒྱལ་པོས་ཀྱང༌ལྐུགས་པར་
ཐུགས༌མཉེས༌པོ༌གནང༌གི༌ཡོད༌པས་ཉིན་ཞིག་རྒྱལ་པོས་ལྐུགས་པར་ཁྱོད་ལ་
བསམ་ཚུལ་སོགས་གང་འདྲ་བཤད་ཡས་ཡོད་ཅེས་སྐད་ཆ་དྲིས། ལྐུགས་པས་
རྒྱལ་པོ་རིན་པོ་ཆེ་ངའི་བསམ་ཚུལ་ནི་ཧ་ཅང་རྒྱ་ཆེན་པོ་ཞིག་ཡིན་ཞུས། རྒྱལ་པོས་
ལྐུགས་པར་ད་འོ་ན་གང་འདྲ་ཞིག་ཡིན་ནམ་ཁྱོད་ཀྱིས་ཤོད་དང་ཟེར་གསུངས་
པས་ལྐུགས་པར་ངའི་བསམ་ཚུལ་ནི་རྒྱལ་པོ་རིན་པོ་ཆེ་ལ་ཞུ་ནུས་ཚད་ཡིན་པས་
རྒྱལ་པོའི་སྲས་མོ་དེ་ཡིད་དུ་འོང་ལ་ལྟ་ན་སྡུག་པ་ཞིག་འདུག་པས་ངའི་མནའ་མར་
སྟེར་ན་བསམ་གྱི་འདུག ཅེས་ཞུས་ཁར་རྒྱལ་པོས་ཧིན་སྲས་མོ་ཁྱོད་ལ་ཨས་
གསུངས། རྒྱལ་པོའི་སྲས་མོ་ཁྱོད་ལ་སྟེར་བར་ལས་སླ་པོ་མེད། སྲས་མོ་ཁྱོད་ལ་
དགོས་ཡོད་ན་མི་གཅིག་ལ་སྐྲ་ཕོ་འདོམ་བཅོ་བརྒྱད་དང་མོ་འདོམ་བཅུ་དགུ་བྱས་
པ་ཞིག་དགོས་པ་མ་ཟད། གྲྭ་པ་བརྒྱ་ལྷག་ཙམ་ཞིག་ལ་ཚོགས་ཕྲོ་གསར་པ་
གསར་ རྐྱང་ གཅིག་ དང་ གསེར་ ཐང་ ཁུག་ གང་ དགོས། དེ་ རྣམས་ ཁྱོད་ ཀྱིས་
བསྒྲུབས་ན་ངའི་སྲས་མོ་ཁྱོད་ལ་སྟེར་ཆོག་ཅེས་གསུངས་པ་རེད།
ཕྲུ་གུ་ལྐུགས་
པས་དེ་ཐོས་ཕྲལ་ཧོན་ཐོར་སྟེ་རྒྱལ་པོར་ཅི་ཡང་ཞུ་མ་ནུས་པར་རང་ཁྱིམ་དུ་ལོག་
-9-

ལྷ་སའི་དམངས་ཁྲོད་སྒྲུང་གཏམ།
ཕྱིན། ཉིན་འགའ་ཞིག་སོང་ནས་སྣང་བར་འཕགས་པ་འཇམ་དཔལ་དབྱངས་
ཞེས་པ་ཞིག་མཇལ་རྒྱུ་ཡོད་པ་འཆར། RUB
ཕྲུ་གུ་ལྐུགས་པས་ཨ་མར་ང་ལ་ལམ་ཆས་འདང་ངེས་ཞིག་བདོག་རོགས་
གྱིས་ལབ་པས། ཁྱོད་ལམ་ཆས་བདོག་ནས་ག་པར་འགྲོ་རྩིས་ཡོད་ཟེར་ཨ་མས་
དྲིས། ཕྲུ་གུ་ལྐུགས་པས་ང་འཕགས་པ་འཇམ་དཔལ་དབྱངས་མཇལ་བཪ་འགྲོ་
མཁན་ཡིན་ཟེར་ལན་བཏབ་པར་ཨ་མས་ད་ག་ར་པོ་ལྐུགས་པ་ནི་ལྐུགས་པ་རང་
རེད། མི་སུས་ཀྱང་འཕགས་པ་འཇམ་དཔལ་དབྱངས་མཇལ་མྱོང་ཡོད་རས་ཟེར་
ལབ་ཀྱང་ཕྲུ་གུ་ལྐུགས་པའི་ཨུ་ཚུགས་ཀྱིས་ཨ་མས་ལྐུགས་པའི་རེ་བ་ལྟར་ལམ་
ཆས་ འདང་ ངེས་ ཤིག་ བདོག་ པས་ ཕྲུ་གུ་ ལྐུགས་ པ་ འཕགས་ པ་ འཇམ་དཔལ་
དབྱངས་མཇལ་བར་ཕྱིན་པ་རེད། ལམ་བར་དུ་ཕྲུ་གུ་ལྐུགས་པས་ལམ་ཆས་
རྣམས་ཟ་མཁས་འཐུང་མཁས་བྱས་ཏེ་དེ་ནས་མ་འདང་ན་རྩམ་པ་སློང་ནས་འགྲོ་
དགོས་བྱུང་ནའང་འཕགས་པ་འཇམ་པའི་དབྱངས་མཇལ་ཐུབ་པ་བྱེད་དགོས་
སྙམ། ཉིན་ཤས་སོང་རྗེས་ཀྱི་དགོང༌མོ༌ཞིག༌དགོན༌པ༌ཞིག༌ཏུ༌སླེབས་ནས་དེར་
ཞག་སྡོད་བྱེད་སྐབས་དབུ་སྐྲ་དུང་ལས་དཀར་བའི་དགེ་བཤེས་ཤིག་ཡོང་ནས་ཕྲུ་
གུ་ལྐུགས་པར་ཁྱོད་ག་པར་འགྲོ་མཁན་ཡིན་ནམ་ཟེར་དྲིས་པས་ཕྲུ་གུ་ལྐུགས་པས་
ང་འཕགས་པ་འཇམ་དཔལ་དབྱངས་མཇལ་བར་འགྲོ་མཁན་ཡིན་ཞེས་བཤད་
པས་དགེ་བཤེས་ཀྱི་བསམ་པར་འཕགས་པ་འཇམ་དཔལ་དབྱངས་ནི་མི་སུས་
ཀྱང་མཇལ་བ་གོ་ཐོས་མ་བྱུང་བར་མི་དེའི་ཡ་མཚན་ལ་བསམ་པ་རེད། དགེ་
བཤེས་དེས་ཕྲུ་གུ་ལྐུགས་པར་འཕགས་པ་འཇམ་དཔལ་དབྱངས་མི་སུས་ཀྱང་
མཇལ་མྱོང་མེད་རུང་ཁྱེད་ཀྱིས་མཇལ་ཐུབ་ན་ང་ཚོའི་དགོན་པ་འདིར་གྲྭ་པ་བརྒྱ་
-10-

ལྷ་སྒྲུང་།
ཙམ་ཡོད་པ་རྣམས་དེ་སྔོན་ཕན་ཚུན་ཐུགས་འཆམ་པོ་དང་དགོན་པ་ལམ་འགྲོ་ཆེ་
བ། དགོན་པའི་འདུལ་ཁྲིམས་བཙན་པ་བཅས༌ཡོད༌རུང༌ད༌ཆ༌གྲྭ་པ༌ཕན་ཚུན་
ཐུགས་མི་འཆམ་པ་དང་། དམུ་རྒོད་ཞེ་སྡང་དང་ང་རྒྱལ་ཕྲག་དོག་བྱེད་པ། དགོན་
པར་ལམ་འགྲོ་མེད་པ། དགོན་ཁྲིམས་ཞིག་པ་བཅས་འདུག ཁྱེད་ཀྱིས་འཕགས་
པ་འཇམ་དཔལ་དབྱངས་ལ་གནས་ལུགས་དེ་དག་ཞུས་རྗེས། ཁྱེད་ཚུར་ལོག་ཡོང་
དུས་འཕགས་པ་འཇམ་དཔལ་དབྱངས་ཀྱི་བཀའ་སློབ་ཅི་གསུང་ཁྱེར་ཡོང་རོགས་
ཅེས་མངགས་བཅོལ་བྱས་ནས་ཕྲུ་གུ་ལྐུགས་པ་དགོན་པ་དེ་ནས་ཐོན།
ཕྲུ་གུ་ལྐུགས་པ་ཕྱིན་ཕྱིན་བཞིན་ཉིན་ཞིག་ཕྲུ་གུ་ལྐུགས་པ་རི་ཁྲོད་ཞིག་ཏུ་
སླེབས། དེའི་དགོང་མོ་རི་གཤམ་དུ་ཞག་སྡོད་བྱེད་སྐབས་དེར་བླ་མ་མཚམས་
བསྡམ་མཁན་རལ་ཅོག་དབུ་ལ་འཁྱོག་ཚད་བྱས་པ་ཞིག་ཕྲུ་གུ་ལྐུགས་པའི་འགྲམ་
དུ་ཕེབས་ནས་ཕྲུ་གུ་ལྐུགས་པར་ཁྱེད་ག་པར་འགྲོ་མཁན་ཡིན་ནམ་ཞེས་དྲིས་པས་
ཕྲུ་གུ་ལྐུགས་པས་ང་ནི་འཕགས་པ་འཇམ་དཔལ་དབྱངས་མཇལ་བར་འགྲོ་མཁན་
ཡིན་ཟེར་ཞུས། བླ་མ་རལ་ཅོག་ཅན་གྱི་དགོངས་པར་འཕགས་པ་འཇམ་དཔལ་
དབྱངས་ཞེས་པ་མི་སུས་ཀྱང་མཇལ་བ་ཐོས་མྱོང་མེད་པས་མི་འདི་ཡ་མཚན་ལ་
བསམ་བཞིན་ཕྲུ་གུ་ལྐུགས་པར་འཕགས་པ་འཇམ་དཔལ་དབྱངས་མཇལ་བྱུང་ན་
ང་ནི་མི་ཚེ་འདི་ལྟར་སླེབས་ཀྱང་སངས་རྒྱས་ཀྱི་གོ་འཕང་མི་ཐོབ་པ་རྒྱུ་རྐྱེན་གང་
ཡིན་ཁྱེད་ཀྱིས་བཀའ་འདྲི་ཞུས་ནས་ཚུར་ལོག་ཡོང་སྐབས་འཇམ་དཔལ་དབྱངས་
ཀྱིས་བཀའ་སློབ་ཅི་གསུང་ལན་འཁྱེར་ཡོང་རོགས་ཟེར་བས་ཕྲུ་གུ་ལྐུགས་པས་
ཁས་བླངས་ནས་ས་དེ་ནས་རྡོག་ཐོན་བྱས་པ་རེད། ཕྲུ་གུ་ལྐུགས་པ་ས་དེ་ནས་ཕྱིན་
ཕྱིན་ཏེ་ཉིན་ཞིག་བྲག་རི་ཆེན་པོ་ཞིག་གི་འགྲམ་དུ་སླེབས་ནས་དེའི་དགོང་མོ་བྲག་
-11-

ལྷ་སའི་དམངས་ཁྲོད་སྒྲུང་གཏམ།
རི་དེའི་འོག་ཏུ་ཞག་སྡོད་བྱེད་སྐབས་གློ་བུར་དུ་འབྲུག་ཞིག་འགྲམ་དུ་ཡོང༌།
འབྲུག་དེས་ཕྲུ་གུ་ལྐུགས་པར་ཁྱོད་ག་པར་འགྲོ་མཁན་ཡིན་ཞེས་དྲིས་པས་ཕྲུ་གུ་
ལྐུགས་པས་ང་ནི་འཕགས་པ་འཇམ་དཔལ་དབྱངས་མཇལ་བར་འགྲོ་མཁན་ཡིན་
ཞེས་བཤད། འབྲུག་གི་བསམ་པར་འཕགས་པ་འཇམ་དཔལ་དབྱངས་ཞུ་བ་མི་
སུས་ཀྱང་མཇལ་མྱོང་མེད་སྙམ་ཡ་མཚན་སྐྱེས་ནས་ཕྲུ་གུ་ལྐུགས་པར་ཁྱོད་ཀྱི་
འཕགས་པ་འཇམ་དཔལ་དབྱངས་མཇལ་བ་བྱུང་ན་དེ་སྔ་ང་ནམ་མཁར་གང་ས་
གང་དུ་ཕར་འཕུར་ཚུར་འཕུར་བྱེད་ཐུབ་ཀྱི་ཡོད་ཀྱང་ད་ཆ་འཕུར་མི་ཐུབ་པས་རྒྱུ་
རྐྱེན་གང་ཡིན་བཀའ་འདྲི་ཞུས་ནས་འཕགས་པ་འཇམ་དཔལ་དབྱངས་ཀྱི་བཀའ་
སློབ་ཅི་གསུངས་ལན་འཁྱེར་ཡོངས་རོགས་ཟེར་ལབ་པས་ཕྲུ་གུ་ལྐུགས་པ་དེས་
ཁས་བླངས་ནས་རྡོག་ཐོན་བྱས་པ་རེད། papp
དེ་ནས་ཐོན་སྟེ་དཀའ་སྡུག་ཚད་མེད་མྱངས་ཀྱང་བཟོད་བསྲན་གྱིས་མཐར་
ཕྲུ་གུ་ལྐུགས་པ་མཐའ་ཡས་རྒྱ་མཚོ་ཆེན་པོའི་འགྲམ་དུ་སླེབས། མཚོའི་མཐའ་
གང་ཡིན་མཐོང་རྒྱུ་མེད་པར་མཚོ་ཁར་དགོང་མོ་གཅིག་ཞག་སྡོད་བྱས། ཕྱི་ཉིན་
ཞོགས་པ་ཕྲུ་གུ་ལྐུགས༌པས༌ལྟོ་ཆས་རྒྱགས་ཚད་ཟོས་རྗེས་རྒྱ་མཚོའི་འགྲམ་དུ་
ཡར་ཕྱིན་མར་ཕྱིན་བྱས་ཀྱང་ཆུ་འགོ་མ་རྙེད༌པས༌ཆུ༌གཞུག༌ག༌ནས་རྙེད༌བསམ་
བཞིན་ད་ཆུ་བརྒལ་དགོས་སྙམ། རྡོག་ཁྲེས་རྣམས་སྒལ་པར་ཁུར་བ་དང་སྨད་
གོས་ཡར་བརྫེས་ནས་ཆུ་བརྒལ་ བར་ འགྲོ་སྐབས་ འཕགས་ པ་ འཇམ་ དཔལ་
དབྱངས་ཀྱིས་ཐུགས་མཁྱེན་ནས་ཕྲུ་གུ་ལྐུགས་པ་དེ་ང་མཇལ་བའི་ཆེད་དུ་རྒྱ་མཚོ་
བརྒལ་གྱི་འདུག་དགོངས་ནས་ཨེན་ཆུང་ཞིག་ཏུ་སྤྲུལ་གནང་ནས་ཕྲུ་གུ་ལྐུགས་
པར་ཕྱག་གཡུག་གཡུག་གིས་སྐད་བཏང༌། ཕྲུ་གུ་ལྐུགས་པས་ཐོས་རྗེས་ཚུར་ཡོང་
-12-

བས་ཨེན་ཆུང་དེས་ཁྱོད་རྒྱ་མཚོ་བརྒལ་ནས་ག་པར་འགྲོ་མཁན་ཡིན་ནམ་ཞེས་
གསུངས་པས་ང་ནི་འཕགས་པ་འཇམ་དཔལ་དབྱངས་མཇལ་བར་འགྲོ་མཁན་
ཡིན། རྒྱ་མཚོའི་ཆུ་འགོ་སྐོར་ས་མེད་པ་དང་རྒྱ་མཚོའི་ཆུ་གཞུག་སྐོར་ས་མེད་པ་
ཡིད་ལ་འཆར་ནས་རྒྱ་མཚོ་བརྒལ་དགོས་བྱུང་ཞེས་ལབ། ཨེན་ཆུང་དེས་ཁྱེད་
འཕགས་པ་འཇམ་དཔལ་དབྱངས་མཇལ་དགོས་དོན་ཆེན་ཅི་ཞིག་ཡོད་ཟེར་དྲིས་
པས་ཕྲུ་གུ་ལྐུགས་པས་ཚེ་འདིར་ང་ལ་འཕགས་པ་འཇམ་དཔལ་དབྱངས་མཇལ་
རྒྱུ་བྱུང་ན་ས་ཆ་ག་པར་ཤི་ནའང་འགྱོད་པ་མེད་པའི་བསམ་དོན་ཞིག་དང་།
དགོན་པ་ཆེན་པོ་ཞིག་གི་དགེ་བཤེས་དབུ་སྐྲ་དུང་ལས་དཀར་བ་ཞིག་ གིས་
མངགས་བཅོལ་གནང་བ་དང་གཉིས། རི་ཁྲོད་ཅིག་གི་བླ་མ་རལ་ཅོག་ཅན་ལོ་
ན་རྒས་ཀྱང་སངས་རྒྱས་རྒྱུ་མེད་པའི་རྒྱུ་རྐྱེན་དང་གསུམ། བྲག་རི་ཆེན་པོ་ཞིག་གི་
ཁྲོད་དུ་ཡོད་པའི་འབྲུག་ནམ་མཁར་འཕུར་བསྐྱོད་བྱ་རྒྱུ་སྟབས་བདེ་མེད་པ་དང་
བཞི་ཡོད་ཅེས་ཞུས། ཨེན་ཆུང་དེས་ཁྱོད་ཀྱིས་རང་སྲོག་བློས་བཏང་ནས་འཕགས་
པ་ འཇམ་ དཔལ་ དབྱངས་ མཇལ་ བར་ ཡོང་ བ་ དེ་ འཕགས་ པ་ འཇམ་ དཔལ་
དབྱངས་ཀྱིས་ཐུགས་མཁྱེན་ནས་ང་བཏང་གནང་མཛད་བྱུང༌། ཁྱོད་ཀྱིས་འཕགས་
པ་འཇམ་དཔལ་དབྱངས་མཇལ་བྱུང་བསམ་བཞིན་སྒོམ་ན་འགྲིག་ལ་དགོན་པ་
ཆེན་པོ་ཞིག་གི་གྲྭ་པ་རྣམས་འཆམ་མཐུན་ཡོང་བར་དགོན་པར་ཡོད་པའི་ཚོགས་
ཁྲོ་གསར་པ་དེ་ཕངས་སེམས་མེད་པར་དོར་ཚེ་དགོན་པའི་འདུལ་ཁྲིམས་བཙན་པོ་
ཡོང་བ་དང་། དགོན་པར་ལམ་འགྲོ་ཡོང་བ། གྲྭ་པ་རྣམས་ཆོས་ལ་ཁུག་སྟེ་འཆམ་
མཐུན་ཡོང་བ་དང་། བླ་མ་རལ་ཅོག་ཅན་གྱི་དབུ་ལ་སྐྲ་ཕོ་འདོམ་བཅོ་བརྒྱད་དང་
མོ་འདོམ་བཅུ་དགུ་ཡོད་པ་དེ་བཞར་ཚེ་སངས་རྒྱས་ཀྱི་གོ་འཕང་ཐོབ་པ། བྲག་རི་
-13-

ལྷ་སའི་དམངས་ཁྲོད་སྒྲུང་གཏམ།
ཆེན་པོའི་འབྲུག་དེས་གཤོག་པའི་གསེབ་ཀྱི་གསེར་ཐང་ཁུག་གང་གོ་ཆོད་མེད་
པར་བློ་ཕངས་མེད་པར་དོར་ན་ནམ་མཁར༌རང༌འདོད༌ལྟར༌ཕར་ཚུར་ འཕུར་
བསྐྱོད་ཐུབ། ཁྱོད་རྒྱ་མཚོ་མཐའ་ཡས་དེ་བཅད་ཟེར་བ་མི་ཡོང་བས་ཕྱིར་ལོག་ན་
དགའ་ཞེས་གསུངས། gna
ཕྲུ་གུ་ལྐུགས༌པས༌ཨེན་ཆུང༌གི༌བཀའ༌ལྟར༌ཕྱིར༌ལོག༌སྐབས༌ཕར་འགྲོ་
བའི་སྐབས་དང་མི་འདྲ་བར་གཟུགས་ཡང་ལ་གོམ་སྟབས་མགྱོགས་པས་ཉིན་
ཤས་ནང་བྲག་རི་ཆེན་པོའི་སར་སླེབས་ནས་དེར་ཞག་སྡོད་བྱེད་སྐབས་འབྲུག་དེ་
ཕྲུ་གུ་ལྐུགས་པའི་འཁྲིས་སུ་ཡོང་ནས། ཨ་ཙི་ཁྱོད་ལ་འཕགས་པ་འཇམ་དཔལ་
དབྱངས་མཇལ་བྱུང་ངམ་ཞེས་དྲིས། ཕྲུ་གུ་ལྐུགས་པས་ང་ལ་འཕགས་པ་འཇམ་
དཔལ་དབྱངས་མཇལ་བྱུང་། ཁྱེད་ནམ་མཁར་འཕུར་མི་ཐུབ་པ་ནི་གཤོག་པའི་
གསེབ་ཏུ་གསེར་ཐང་ཁུག་གང་འདུག་པས་དེ་དགོས་ཆེད་མེད་པར་བརྟེན་གསེར་
དེ་དབྱུགས་ན་འདོད་པ་བཞིན་འཕུར་ཐུབ་ཅེས་གསུངས་བྱུང་ཞེས་བཤད། འབྲུག་
གིས་གསེར་ཐང་དབྱུགས་ནས་འཕུར་སོང་བས་ཕྲུ་གུ་ལྐུགས་པས་གསེར་ཐང་དེ་
བསྒྲུགས་ནས་འཁྱེར་ཡོང་། ཕྲུ་གུ་ལྐུགས་པས་སྔར་བཞིན་འགྲུལ་བསྐྱོད་བྱེད་
བཞིན་རི་ཁྲོད་དུ་འབྱོར་སྐབས་དེར་ཞག་སྡོད་བྱས། བླ་མ་དབུ་རལ་ཅོག་ཅན་དེས་
ཕྲུ་གུ་ལྐུགས་པའི་འགྲམ་དུ་ཕེབས་ནས་ཨ་ཙི་ཁྱོད་ཕྱག་ལ་ཕེབས་བྱུང་། ཁྱེད་ལ་
འཕགས་པ་འཇམ་དཔལ་དབྱངས་མཇལ་བྱུང་ངམ་ཞེས་དྲིས་པས་ཁོས་ང་ལ་
འཕགས་པ་འཇམ་དཔལ་དབྱངས་མཇལ་བྱུང་ཞེས་ལབ། བླ་མས་ང་ལོ་ན་ཆེན་པོ་
འདི་འདྲ་སླེབས་ཀྱང་སངས་རྒྱས་གོ་འཕང་མི་ཐོབ་པ་གང་ཡིན་ནམ་ཞེས་བཀའ་
འདྲི་ཞུས་ཡོད་དམ་རྒྱུ་མཚན་གང་རེད་གསུངས་བྱུང་ཞེས་དྲིས། ཕྲུ་གུ་ལྐུགས་པས་
-14-

ཁྱེད་སངས་རྒྱས་ཀྱི་གོ་འཕང་ཐོབ་མི་ཐུབ་པ་དེ་ཁྱེད་ཀྱི་དབུ་ལ་དགོས་ཆེད་མེད་
པའི་དབུ་སྐྲ་ཕོ་འདོམ་བཅོ་བརྒྱད༌དང༌མོ་འདོམ་བཅུ༌དགུ་ཡོད་པ་དེ་བཞར་ན་
སངས་རྒྱས་ཀྱི་གོ་འཕང་ཐོབ་ཐུབ་པ་ཡོད་གསུངས་བྱུང་། བླ་མས་དབུ་སྐྲ་དེ་དག་
བཞར་བས་བླ་མ་དེ་གར་སངས་རྒྱས་སོ། །
ཕྲུ་གུ་ལྐུགས་པས་བླ་མའི་དབུ་སྐྲ་དེ་དག་འཁྱེར་ནས་རང་ཡུལ་དུ་ཐོན།
ཉིན་གང་ཙམ་སོང་རྗེས་ཕྲུ་གུ་ལྐུགས་པ་དགོན་པ་ཆེན་པོ་དེར་སླེབས་ནས་དེའི་
དགོང་མོ་དེ་གར་ཞག་སྡོད་བྱེད་སྐབས་དགེ་བཤེས་དབུ་སྐྲ་དུང་ལས་དཀར་བ་དེ་
ཕྲུ་གུ་ལྐུགས་པའི་འགྲམ་དུ་ཕེབས་ནས་ཨ་ཙི་ཁྱེད་ཕྱག་ཕེབས་གནང་བྱུང་། ཁྱེད་
ལ་འཕགས་པ་འཇམ་དཔལ་དབྱངས་མཇལ་བྱུང་ངམ་ཞེས་དྲིས་པས་ཕྲུ་གུ་ལྐུགས་
པས་ང་ལ་འཇམ་དཔལ་དབྱངས་མཇལ་བྱུང་། དེས་ངས་ཁྱེད་ལ་བཀའ་མངགས་
ཞུས་པ་དེར་འཕགས་པ་འཇམ་དཔལ་དབྱངས་ཀྱིས་བཀའ་ལན་གང་གནང་བྱུང་།
ཕྲུ་གུ་ལྐུགས་པས་ཁྱེད་ཀྱི་དགོན་པའི་གྲྭ་པ་བརྒྱ་ལྷག་ཙམ་ཕན་ཚུན་ཐུགས་འཆམ་
པོ་དང་། དགོན་པའི་འདུལ་ཁྲིམས་དམ་པོ། དགོན་པའི་ལམ་འགྲོ་ཆེན་པོ་བཅས་
ཡོང༌བ༌དང༌དམུ༌རྒོད༌ཞེ༌སྡང༌དང༌ང་རྒྱལ་ཕྲག་དོག་བཅས་མེད་པ་ཆགས་པར་
དགོན་པའི་ཚོགས་ཁྲོ་གསར་པ་ཆེན་པོ་འདི་དགོན་པར་དགོས་ཆེད་མེད་པས་
ཚོགས་ཁྲོ་དེ་བཀྲ་ཤིས་པའི་ཚོགས་ཁྲོ་མིན་སྟབས་ཕངས་སེམས་མེད་པར་དོར་ན་
དགོན་པ་གྲ་རྒྱས་ཕུན་སུམ་ཚོགས་པ་དང་གྲྭ་པ་རྣམས་ཆོས་ལ་ཁུག་ནས་དགོན་
པའི་ འདུལ་ ཁྲིམས་ དམ་ ལ་ སངས་རྒྱས་ཀྱི་ཆོས་ལུགས་དར་བར་འགྱུར་ཞེས་
འཕགས་པ་འཇམ་དཔལ་དབྱངས་ ཀྱིས་ གསུངས་བྱུང་ཞེས་བཤད། དགེ་བཤེས་
དེས་འཕགས་པ་འཇམ་དཔལ་དབྱངས་ཀྱི་བཀའ་སློབ་ལྟར་ཚོགས་ཁྲོ་ཆེན་པོ་
-15-

ལྷ་སའི་དམངས་ཁྲོད་སྒྲུང་གཏམ།
གསར་པ་དེ་ཕྲུ་གུ་ལྐུགས་པར་བྱིན། ཕྲུ་གུ་ལྐུགས་པས་ལམ་བར་དུ་སྒྲུག་པའི་
གསེར་ཐང་ཁུག་གང་དང་། དབུ་སྐྲ། ཚོགས་ཁྲོ་བཅས་འཁྱེར་ནས་རྡོག་ཐོན་བྱས་
ཁར་སྐད་གཅིག་ཙམ་ལ་ཨ་མའི་ཁྱིམ་དུ་སླེབས།
ཨ་མས་ཨ་ཙི་ངའི་བུ་ལོག་ཡོང་ངམ་། མ་བུ་མ་འཕྲད་ལོ་གསུམ་ཕྱིན།
ཁྱེད་ ལ་ འཕགས་ པ་ འཇམ་ དཔལ་དབྱངས་མཇལ་བྱུང་ངམ་ཞེས་དྲིས། ཕྲུ་གུ་
ལྐུགས༌པས༌ང༌ལ༌འཕགས༌པ་འཇམ་དཔལ་དབྱངས་མཇལ་བྱུང་ཞེས་ལབ། ཨ་
མས་འཕགས་པ་འཇམ་དཔལ་དབྱངས་མཇལ་མྱོང་ཡོད་པའི་མི་སུ་གཅིག་ཀྱང་
མེད་པར་བུ་ཁྱེད་ལ་འཕགས་པ་འཇམ་དཔལ་དབྱངས་མཇལ་བ་ནི་མི་གཞན་
གྱིས་འབོད